ट्रांजिस्टर (Transister): n-p-n 3roat p-n-p अर्द्धचालकों के श्रेणीक्रम संधि से अर्द्ध-चालकों की दूसरी युक्ति प्राप्त होती है, जिसमें ऊष्मायनिक ट्रायोड के गुण होते हैं। यह युक्ति ट्रांजिस्टर कहलाती है। जब एक n-टाइप अर्द्धचालक की पतली परत को दो p-टाइप अर्द्धचालकों के मध्य दबा कर रखा जाता है, तो इससे p-n-p प्रकार का ट्रांजिस्टर बन जाता है। जिसमें प्रथम p टाइप क्रिस्टल को उत्सर्जक (Emitter), दूसरे n-टाइप क्रिस्टल को आधार (Base) तथा तीसरे p-टाइप क्रिस्टल को संग्राहक (Collector) कहते हैं। इस प्रकार ट्रांजिस्टर में धारा का प्रवाह कोटर (Hole) के द्वारा होता है। इसी प्रकार n-p-n ट्रांजिस्टर बनाया जाता है। इसमें से प्रथम क्रिस्टल (n-टाइप) को उत्सर्जक (Emitter), द्धितीय क्रिस्टल (p-टाइप) को आधार (Base) और तृतीय क्रिस्टल (n-टाइप) को संग्राहक (Collector) कहते हैं। ट्रांजिस्टर का उपयोग प्रवर्द्धक (Amplifier), दोलित्र (oscillator) माडुलक (Modulator) आदि के रूप में होता है। ऊष्मायनिक ट्रायोड की तुलना में इसका आकार काफी छोटा होता है और इनके परिचालन के किसी ऊष्मा की आवश्यकता नहीं होती। इसीलिए ट्रांजिस्टर युक्त उपकरण छोटे, हल्के और परिचालन में मितव्ययी होते हैंI